Cali
<s>Cali ili Santiago de Cali je općina od 2,227,642 stanovnika i grad od 2,172,527 st. na zapadu Kolumbije u Departmanu Valle del Cauca, čiji je 
administrativni centar.</s>

<s>Cali je treći po veličini grad u Kolumbiji, najveći i najznačajniji industrijski centar u pacifičkoj regiji.</s>

<s>Geografija 
Cali se prostire u dolini rijeke Cali, udaljen 484 km od glavnog grada Bogote.</s>

<s>On je jedini veliki grad u Kolumbiji koji ima relativno lak i brzi pristup Pacifiku, jer je udaljen 114 km od najveće kolumbijske luke Buenaventure.</s><s>Grad zovu i La Sultana del Valle, jer je jedan od glavnih privrednih i industrijskih centara Kolumbije.</s>

<s>Historija</s>

<s>Cali je jedan od najstarijih gradova Amerike, kog je osnovao 25. jula 1536. konkvistador Sebastián de Belalcázar.</s>

<s>Početkom 20. vijeka Santiago de Cali bio je miran gradić sa nešto manje od 20.000 stanovnika.</s><s>U to vrijeme imao je dva kvarta La Merced i San Antonio ili Gornji grad.</s>

<s>U to vrijeme funkcionirao je kao trgovište i odmorište sa gostionicama na raskršću puteva.</s><s>Većina stanovnika bavila se stočarstvom i ratarstvom.</s><s>Rijeka Cali bila je premošćena sa dva mosta, uz to imao je nekoliko samostana i crkava, među ostalim i San Pedro iz 17. vijeka, koja je proširena 1733., i danas služi kao 
katedrala.</s>

<s>Cali je od gradića od 20.000 stanovnika do 1993. narastao u metropolu od 1.788,456 stanovnika.</s>

<s>Grad je od 1945 i univerzitetski centar, tad je počeo sa radom Universidad del Valle.</s>

<s>Privreda i transport 
Cali je velik industrijski centar, koji ima Internacionalni aerodrom Alfonso Bonilla Aragón (ICAO: SKCL, IATA: CLO) koji se nalazi 17 km sjeveroistočno od centra grada prema Palmiri.</s>

<s>Izvori</s>

<s>Vanjske veze</s>

<s>Alcaldía de Santiago de Cali (Službene stranice grada)</s>

<s>Gradovi u Kolumbiji</s>

